

Arkivsak-dok. 108 - 16

Saksbehandler: Morten Braut

Behandles av: Møtedato:24.08.2016

Sandnes Eiendomsselskap KF

**Kostnadsoverslag 2 (K2) for boliger for mennesker med funksjons-nedsettelser, på Bogafjell**

**Bakgrunn for saken:**

I Bystyrets behandling av økonomiplan 2016 - 2019, sak 119/15, ble det vedtatt å avsette midler til Boliger for mennesker med funksjonsnedsettelser, 12 plasser.

|  |  |  |  |  |
| --- | --- | --- | --- | --- |
| **Prosjekt** | **Budsjett** | **2016** | **2017** |  |
| Prosjektnr: 21029  Ansvar: 33  Tjeneste: 2653 | 42,0 mill | 32,0 | 10,0 |  |

Prosjektet er forventet ferdigstilt i løpet av 2017.   
  
I denne saken legges frem forslag til kostnadsoverslag 2 for Boliger for mennesker med funksjonsnedsettelser, 12 plasser.

**Saksopplysninger:**

Vedtakene som ble gjort i K0, styresak 156-15. har blitt videreført.

Bygget er utviklet i henhold til byggeteknisk forskrift - TEK 10.

Det er søkt om rammetillatelse for prosjektet.

Anbudskonkurransen:

Denne anskaffelsen er omfattet av lov om offentlige anskaffelser, og har blitt kunngjort i DOFFIN (Database for offentlige innkjøp).

Basert på utarbeidete planer og kravspesifikasjoner ble konkurransen utlyst som modifisert totalentreprise i åpen anbudskonkurranse iht. NS 8407:2011.

Det kom inn 10 tilbud innen innleveringsfristen. To av tilbyderne er avvist.

Tildelingskriterier:

De innkomne tilbudene ble evaluert iht. kriterier gitt i konkurransegrunnlaget.

Det økonomiske mest fordelaktige tilbud basert på følgende kriterier er valgt:

|  |  |
| --- | --- |
| Pris og prisbetingelser | vekt 10 poeng |

Entreprenørfirmaet Kvia AS ble vinner av konkurransen med 10 av 10 oppnåelige poeng.

Det er ikke registrert klagesaker i KOFA vedrørende konkurransen.

|  |  |  |
| --- | --- | --- |
| Kostnadsoppstilling: | |  |
|  |  |  |
|  | **K0** | **K II** |
|  |  |  |
| 1.00 Felleskostnad | 0 | 500 000 |
| 2.00 Bygging (totalentreprise) | 0 | 22 000 000 |
| 3.00 VVS- inst. | 0 | 0 |
| 4.00 El. inst. | 0 | 0 |
| 5.00 Tele- og kont. int. | 0 | 0 |
| 6.00 Andre inst. | 0 | 0 |
| **SUM 1-6 HUSKOSTNAD** | 0 | 22 500 000 |
| 7.00 Utendørsanlegg | 0 | 500 000 |
| **SUM 1-7 ENTR. KOSTNAD** | 0 | 22 500 000 |
| 8.00 Generelle kostnader | 0 | 3 250 000 |
| **SUM 1-8 BYGGEKOSTNAD** | 0 | 25 750 000 |
| 9.00 Spesielle kostnader | 0 | 15 584 375 |
| **SUM 1-9** | 0 | 41 334 375 |
| 10.00 Marginer | 0 | 1 287 500 |
| **SUM 0-10 PROSJEKTKOSTNAD** | 42 000 000 | 42 621 875 |

Forklaring til kostnadsoppstillingen:

1.00 Felleskostnader er byggherrens kostnader som kommer i tillegg til entreprisen.

2.00 Totalentreprise, inkluderer alle byggekostnader, VVS, elektro,

tele/automatikk og prosjekteringskostnader.

3.00 VVS kostnader er inkludert i post 2.

4.00 El. kostnader er inkludert i post 2

5.00 Tele- og automasjonsinstallasjoner er inkludert i post 2.

6.00 Andre inst. er inkludert i post 2.

7.00 Utendørsanlegg er div tilpasninger rundt bygget som ikke er med i entreprisen.

8.00 Generelle kostnader som ikke er inkludert i entreprisen.

9.00 Spesielle kostn. omfatter inventar/utstyr og mva.

Marginer omfatter uforutsette utgifter (10% av sum 1 – 8).

Fremdrift:

Påbygget skal stå ferdig i løpet av 2017. Hovedfremdriftsplan vil bli utarbeidet i forbindelse med utarbeidelse av kontrakt.

**Vurderinger:**

Evaluering av de mottatte tilbudene er utført.

I dette arbeidet har Idar Hamre (Prosjektil), Ivar Strand (anskaffelse) og Morten Braut (prosjektansvarlig) deltatt.

Det anbefales at foreliggende resultat fra konkurransen gjennomføres.

Det er i K0 avsatt 42 mill kroner til dette prosjektet. K2 viser 42,6 mill kroner. Rådmannen har fullmakt til å omdisponere inntil 1 mill kr mellom investeringsprosjekter, alternativt så kan saken tas opp i forbindelse med tertialen. Det anbefales å omdisponere 600 000 kr fra prosjekt 26001 «Påbygg Riska boas, 29 plasser» som er ferdigstilt med et vesentlig mindreforbruk.

**Forslag til vedtak:**

1. Kostnadsoverslag 2 for Boliger for mennesker med funksjonsnedsettelser, med en total ramme på 42,6 mill. kroner, godkjennes. 600 000 kr foreslås omdisponert fra prosjekt 26001 «Påbygg Riska boas, 29 plasser».
2. Kontrakt med lavbyder inngås.
3. Byggearbeidene igangsettes med fremdriftsplan for ferdigstilling av prosjektet innen mai 2017, godkjennes.
4. Saken oversendes rådmannen for videre oppfølging, jfr vedtakets pkt 1.

Sandnes Eiendomsselskap KF, 16.08.2016

Torbjørn Sterri

daglig leder